
SUFERE LERNANTE... 


Bilbao falisl Efektiviĝis 
finfine la granda doma- 

“ — ‘ "" - - - ĝo, kies perspektivo jam 

aperis minace antaŭ kelkaj semajnoj. Ni scias, en tiaj okazoj, pri la nula valoro de admonoj k plendoj. 
Stare vibras la konfeso pri la gravo de la perdo; tial ni pretendas, ke neniu faru tro ĝeme patosajn cedojn 
al la pesimismo. Ni aspiras atingi fidon, sen intenco uzi la vanajn rimedojn de oportuna bombasta litera- 
turo. Nenia agiteca ŝablono taŭgas por la cirkonstancoj. Nenia febra frazo do, kun eskorto de admiraj 
signoj, por pravigi erarojn aŭ por inokuli fervoron en venkitajn spiritojn. Tio estus kvazaŭ propono gal- 
vanizi mortintojn. La kadavrojn de Baskio, k de ĉiuj aliaj sektoroj, neniu startos vivige. Ili mortis, k, mor- 
tinte, ili plenumis sian devon. Nia tasko estas nun venĝi ilin, venke batalante, aŭ imiti ilin, ankaŭ 
mortante heroe, se necese... Triviala ŝato al la vivo estas baro por la vivo mem! 

Per la profanemaj paŝoj de italaj k germanaj regimentoj, tra la stratoj de la norda urbo, kun vundoj 
pro kvin cent kanonoj, elŝipigitaj antaŭ 1a puritanaj nazoj de anglaj revizoroj, pereis abrupte la Kontrolo; 
ĝi mortis sen honoro nek utilo por siaj elpensintoj. Naskiĝinte pro stranga gravediĝo de timoj kun hezitoj 
—ne pro lojala koincido—la Kontrolo estis: por la demokrataj aŭtoroj, groteska rifuĝejo por eviti mora- 
iajn riproĉojn; por la faŝistaj aktoroj, konvena farso per kiu ili akcentis, sen riskoj, sian politikon je kon- 
kreta helpo al la perfiduloj; por ni, viktimoj, fripona rikano; por la juro internacia—kodo absolute ĉifita— 
iaŭba folieto malfacile kaŝanta la hontindaĵojn de cementa diplomataro. Por ĉiuj do, la Kontrolo knaris 
kiel perfekta simbolo pri mensogo! Sub tuba ĉapelo ofte nestas metafore !a korvoj... 

La sekvoj de fuŝa metodo promenas parade: Legitima registaro—kiu alia, en Eŭropo, povas svingi 
pli aroge tiun titolon?—kun ofendita digno k strangolita gorĝo, sen eblo defendi siajn rajtojn plej elemen- 
tajn. Bando, da perfidaj ribelintaj militistoj, agnoskita kiel normala batalanto. Nia lando invadita de fremdaj 
divizioj. Krima blindeco antaŭ la barbareco, de tiu invadintoj mem, sur urboj k monumentoj, kontraŭ 
virinoj k buboj... Cu mankas io? nur jeno: ke Italio k Germanio, sen farsa masko, faru jam oficiale la mili- 
ton kontraŭ la hispana Respubliko! ĉu la ĵusa skandalo de la du tiranoj estas jam simptomo? kion 
respondos al tio Francio k Anglio? Ha, jam ne plu validas hieroglifaj deklaroj nek kuniklaj ridetoj! Se la 
malglora fiasko de la Kontrolo donas movliberon al piratoj por kaperaj alakoj, kiajn impresojn tio faros 
en Londono k Parizo? Ignorado estus natura broĉo por la ĉifona politiko de Ne-Interveno, sed ankaŭ la 
krimo plej blasfema el ĉiuj epokoj, la peko plej fia kontraŭ la progresema homaro. 

Sufere lernante, ni forĝas la feron de nia obstino k sorto, por nepra la venko, spfte batojn eble nece- 
sajn; malgraŭ skuo de multaj teorioj k eĉ kontraŭ la galo de multaj disreviĝoj. Ironie —konscie!-pli ol 
unu fojon, oni aludis la paradokson, kiu brulas inkandeske pro la skrapanta fakto ke, dum kruda postulo 
de T Destino, la respublikanoj k proletoj el Hispanio estas fatale devigataj defendi k indigi, per sia vivo, 
la interesojn k eĉ la vivon mem de tiuj, kiuj, varme k morale bezonataj por premi kapon de la sama drako, 

serioze rifuzas al ni sian helpon. Kia drasta temo, estas nur tiu detalo de nia milito! _ 

Instinkte memoras pri tiola popolaj soldatoj batalantaj tre entuziasme por propra k nesia 
liberoj. Ili meditas pri normoj de konduto, pri la sinteno de tiuj, kiuj, trans la naciaj limoj, komforte 
i sidantajsur respondecaj seĝegoj de sindikatoj, partioj k eĉ en ministeriaj ĉambroj, pagas la nepa- 
geblajn servojn de la hispana popolo per glaciaj moneroj el maldanko. Inter ĉiuj, tiom abundaj, 
altaj kvalitoj de nia epopeo, neniu estas pli impona ol tiu ĵus menciita. Ni ŝirmas avare k furioze 
nian feliĉon, sed ankaŭ samtempe tiun de aliaj landoj, kiuj perdis ĝin hieraŭ k riskas perdi 
ĝin morgaŭ. Laŭ akuta premo de la faŝista ringo, kia pasio fluos, pro nia sincera voĉo, tra la dikaj 
t arterioj de la opinio internacia? Mankas urĝa dinamika doloro, neniel rezigna plendado! Bilbao 
» estas voko, ĝi falis disputante la terenon, futon post futo. Jen klasika leciono pri revolucia hero- 
1 ismo k pri civitana stimulo. Je ĝia respektinda nomo, ni invitas ankoraŭfoje la eksterajn amikojn 
veki la dormon aŭ vipi la neglekton de siaj surdaj gvidantoj, dum la hispanoj senripoze, sen velko 
,de fido, luktas k luktadas, kontraŭ aktivaj atakoj, kontraŭ pasivaj intrigoj, kontraŭ historia 
komploto! por triumfe kapti la venkon, tra zigzagaj ondoj de gajnoj k perdoj, sufere lernante... 

POPOLA FRONTO 


lUOZ Al 140 


• Post la akcidento, kiu okazigis la 
morton al generalo Mola, la «genera- 
lego» Franko timas ĉiajn akcidentojn 
k celas eviti ĉiujn riskojn. Lia timo 
kondukis lin al serĉo de nedezirinda 
helpo. Li nomis eslron de sia eskorto 
al fama murdisto majoro Doval, la 
ĉampiono pri masakroj k murdadoj 
en Asturio. 

• Bona k nova elpruvo pri la efiko 
de Ne-Interveno atingis nin. Ni vidis 
gazeton, kiu aperas en Seviljo, tute 
verkita en itala lingvo. Certe tio estas 
distro de itala armeo, kiu «volonte» 
venis en nian landon, malgraŭ la pu- 
blika malpermeso de itala diktatoreca 
registaro, kiu leĝe malpermesis eliron 
de «volontuloj» sed ne povis tion 
eviti... La diablo ne kaŝas la voston! 

• Laŭ oficialaj statistikoj, dum mo- 
natoj Aprilo k Majo en centra fronto 
(apud Madrido) alvenis en nian zo- 
non, 4.740 soldatoj el faŝista zono. 


Tiu konstanta dizertado k la for- 
kuro de civilaj loĝantaroj bone pru- 
vas je kiajlanko staras la vera popol- 
amaso. Gi estas vere la plej trafa 
referendumo. 

• Ni ne povas silenti nian kondo- 
lencon pro la morto de fratoj Carlo k 
Nello Roselli, murditaj en .Francio. 

Ilia antifaŝismo ĝenadis ia italan 
despoton, kiu ordonis la murdon. La 
celo estas atingita; du malamikoj 
malpii. Ni funebras pro la malapero 
de tiuj du eksterordinare inteligentaj 
kamaradoj. 

• En insulo Maljorko, post la lasta 
bombardado de niaj aeroplanoj, tri 
cent soldatoj ribeliĝis kontraŭ la fa- 
ŝistoj, k Iuktadis dum tri tagoj. 

La faŝistoj perdis gravan kvanton 
da «nigraĉemizuloj» k fusilmortigis 
ĉiujn soldatojn, kiuj kapitulacis. 

• Laŭ oficiala itala komuniko, la 


itaia armeo perdis, dum batalo en 
Guadalajara, 495 mortintojn, 1.994 
vunditojn k 250 malaperintojn. 

Tiuj ciferoj rilatas al publikigitaj 
listoj. Certe ili ankoraŭ publikigos 
novajn, pli longajn. 

• En Aragona fronto heroe mortis 
generalo Lukasc. Per tiu pseŭdonimo, 
oni konis la faman verkiston Matei 
Jalka, kiu estis unu el niaj fruaj veraj 
volontuloj. En madridaj frontoj li 
luktis kun sukceso. La morto kaptis 
lin dum forta atako en aragona fronto. 

• Dum Londona komitato funkcias, 
la 17. Junio eliris el haveno Napoli la 
ŝipo «Giovvani» kiu kondukis al nia 
faŝista zono, 4.000 «volontuloj». 

Kaj la francaj k anglaj ŝipoj daŭre 
k efike kontrolas la faŝistan marbor- 
don. Vere ni ne komprenas tion. Ne! 
ni komprenas tro bone... 

• Finfine la Londona komitato de- 


instigon pri humanigo de la milito. 
Anstataŭ sendi ĝin al nia registaro, 
kial ne estas sendata tiu instigo al 
Hitler k Mussolini? 

• La franca katolika verkisto Mau- 
riac publikigis en konservativa gazeto 
Le Figaro artikolon, el kiu ni kopias 
fragmenton: «Mi dezirus ripeti, ne 
laŭtigar.te mian voĉon, itian pledon. 
La katolika ekiezio konstante ins- 
truis, ke oni devas nepre obei la sta- 
rigitan povon. Oni ne povas nei, ke 
kiam hispanaj generaloj ribeliĝis, 
administris la Iandon, legitima k leĝa 
Registaro.» 

«Estas krimo kondamni tiujn he- 
roojn, kiuj nur kulpas pro defendo de 
libero, kiun oni donis al ili.» 

• Fine. la flegma k eble faŝtstema 
sinjoro Eden, deklaris en angla par- 
lamento, ke la decido pri Ne-Inter- 
veno ne estas plenumita kiel necese 


k ke la situacio tiurilate estas vere 
grava k delikata por la paco. 

Eble tiuj vortoj estas la konsek- 
venco de kelkaj enketoj entreprenitaj, 
sed ni firme esperas, ke baldaŭ sin- 
joro Eden trovos ian motivon por 
trankviligi la parlamentanojn dum 
Mussolinio k Hitlerio Ne-Intervenas... 

• La barono Von Neurath anoncis 
sian viziton al Londono; poste la 
vojaĝo estas nuligata. 

En anglaj medioj regas granda 
konsterno. Vere ne estas gaja afero 
resti devigata surporti tian vango- 
frapon Sed tio ne gravas, ĉar la afero 
estas eviti la venkon de popolo k al 
tiu celo oni devas ĉion oferi. 

• LIoyd George sendis jenan tele- 
gramon al prezidanto de baska regis- 
taro: «Kiel vin, ankaŭ surprizas min 
la maniero kiel la demokrataj nacioj 
permesas, ke eŭropaj diktaturoj for- 
rabu la liberon al via antikva popo- 
lo, sen ia ajn protesta voĉo. Estas 
nigra paĝo en historio de potencaj k 
liberaj nacioj, rigardi kun malkuraĝa 
silento la spektaklon de infanoj mur- 
ditaj hejme pro lojaleco de iliaj patroj 
al Iibero.» 

• Faŝista gazeto de Cadiz Li /nfor- 
macion raportas pri vizito de marokaj 
gravuloj al militaj hospitaloj por viziti 
la maŭrajn vunditojn. 

La afero vere ne gravas, ĉar estas 
logika fakto ke la vunditoj estu vizi- 
tataj. Sed ni komentas ĉar en la fino 
de tiu artikolo la jurnalisto diras: 
«Ili vizitos andaluziajn frontojn por 
saluti la maŭrajn soldatojn, kiuj 
luktas en defendo de la okcidenta 
kristana civilizo.» 

• Dum la semajno de 14. al 19. Junio 
alvenis en haveno de Malago nova 
kvar.to da italaj «volontuloj». Sciigoj 
el angla k franca deveno asertas pri 
la alveno de pli ol 15.000. 

Kiam oni demandis en parlamento 
al «amiko» Eden pri la afero, li se- 
rioze respondis ke... la Komitato pri 
Ne-Interveno nenion scias. 

• Kardinalo Pacelli, je la nomo de 
la Papo sendis al Franko telegramon 
petante, ke li ne batalu tro kruele en 
Baskio, ĉar tie oni luktas kontraŭ 
popolo k pastraro vere katolikaj. 

Tio venas sarkasme post la masa- 
kroj jam faritaj k denove pruvas pri 
la kristanaj sentoj de la plej altranga 
gravulo de katolika Eklezio. Li petas 
indulgon por la katolikaj batalantoj, 
sed ne por la aliaj. Se Jezuo denove 
venus en Ia Teron, certe estus kverelo. 

• Germana gazeto anoncas, ke Ger- 
manio konservos siajn ŝipojn en la 
Mediteraneo. Ili nun ne partoprenos 
la kontrolon de la londona komitato, 
sed ili kontrolos la germanajn intere- 
rojn en tiu maro. 

Oni povas facile diveni kiajn inte- 
resojn havas Germanio en nia mar- 
bordo. Baldaŭ venos novaj incidentoj. 


cidis sendi «al du partoj» en Hispanio 


USONA SOLIDARECO 

En Usono, fiera lando de milionuloj, ankaŭ 
ekzistas grandaj amasoj popolaj, kiuj sekvas kun 
emocio la epopeon de Hispanio k helpas laŭpove 
niajn klopodojn venkobati la faŝismon. Inter la fil- 
mosteloj el unua kategorio kreskas la simpatio k 
praktika subteno al nia flanko. La urbestro de la 
urbego Nova Jorko estas la sola aŭtoritato de gra- 
vega urbo, en kapitalista lando, kiu publike nomis. 
sen diplomata ĵargono, parolante pri Hitler, bandi- 
ton al bandito... 

La registaro de Norda Ameriko estas burĝa, 
sed almenaŭ ĝi ne inventis nek aplikis fripone tiun 
monstraĵon de la farso pri la Ne-Interveno! 



Prezidanto POOSEVELT 


Esperanto, interveninte tielpe en ia sniero de Hispnnio, poinras deiikate sian spiriton! 

AMO INTERNACIA POR NIA INFANARO 

La korespondanto en Bilbao de 
angla gazeto «Dail Herald» raportis 
pri la evakuado; ni tradukas inte 
resan mallongan fragmenton. 

«Infano, dekdu-jaraĝa, estis per- 
forte kondukita, hodiaŭ frumatene, al 
haveno por enŝipigi lin en ŝipo «Ha- 
bana» kiu transportos 2.300 infanojn 
al Francio. 

La infano kriadis: «Ni ne volas 
iri, mi volas lukti kontraŭ la faŝistoj, 
i!i mortigis mian patrinon». 

Kiel tiu, mi ĉeestis aliajn tragikajn 
scenojn hodiaŭ matene, kiam la gein- 
fanoj adiaŭis la baskan ĉefurbon. 

Ili estis, ĝis la kajo, akompanataj de 
multaj gepatroj, kiuj kortuŝe ploradis. 

Je la dua eliris la ŝipo, eskortita 
de du militŝipoj ĝis la limo de teri- 
toriaj akvoj. 

Kiam la «Habana» trapasis tiun 
bmon, du nigraj siluetoj aperis en la 
horizonto; ili estis la ribelaj militŝipoj 
«Almirante Cervera» k«Velasco», kun 
kanonoj pretaj al pafado. 

Sed tuj aperis tria, pli granda, si- 
lueto; tiu de brita ŝipo «Royal Oak». 

Ĝi ordonis: «La vojon libera», k 
la ribelaj ŝipoj foriris. La valora 
kargo, el estonta civitanaro, trankvile 
naĝis renkonte al la karesaj hejmoj 
de la najbara internacia solidareco.» 

NOVA MANOVRO 

En nia antaŭa numero, ni klarigis detale 
la incidenton de lbiza. ĵus okazis alia inci- 
dento. dua epizodo de la provokema mano- 
vrado elpensita de germana diplomataro, 
kiu deziras havi pretekston per sendi, rekte 
k malkaŝe, armeon kontraŭ nia registaro. 

Eble Germanio, pro la eniro en Bilbao k 
pro la franca polilika krizo, kredis ke la 
nuna momento estas plej taŭga por defini- 
liva atako; k elpensis la incidenton pri atako 
al mililŝipo «Leipzig», atako, kiu nur ekzis- 
tis ĉe la fantazio de germanaj faŝistoj. 

La 15-an Junio, je la 10, a nokie, germana 
radiosiacio Radio Sttutgart prononcis je- 
najn jam forgesitajn vorlojn: 

«l.a onidiroj dissenditaj de fremda gaze- 
taro pri atako al krozŝipo Leipzig fare de 
hispanaj «ruĝuloj» eslas tute maiveraj. Tiuj 
informoj devenas el malpura fonto, k devas 
esli taksataj kiel elpensaĵo, kreiia laŭ plano 
malbonintenca. La komandanlo de la ŝipo 
sciigis hodiaŭ per telegramo, responde al 
peto de Ministerio de miliiŝiparo de la 
Regno, ke ĉio marŝas bone surŝipe k ke la 
krozŝipo estas havinta nenian incidenion» 

Tainen, poste, la regisiaro bruigis la afe- 
ron ĉar ĝi tion kredis konvena al sia taktiko. 
Tiamaniere neniu atenlos la barbaraĵojn. 
kiujn ili plenumas en Baskio k kreos gra- 
van situacion al demokrataj landoj dum plej 
favora okazo. La incidento estas tute falsa. 
Dum la tagoj citilaj, la registaraj submare- 
noj estis ĉiuj en haveno, kiel aseriis nia 
regisiaro, kiu lion povas klare k facile pruvi. 
Sed oni ne povas forgesi, ke la fama Lon- 
dona komilato eslis tuj decidonta la forigon 
de fremduloj. Jen la vera motivo de la in- 
cidentoj... Ĉu ankoraŭ ili trompas iun? 


BILBAO ESTAS EVAKUITA, SED BASKIO NE ESTAS VENKITAl 


Reghiara 




romamo 



Okaze de la perdo de Bilbao, la Registaro de 
Hispanio dissendis proklamon, al kiu apartenas 
jenaj emociaj k stoike akuzantaj fragmentoj: 

Dum okdek tagoj k okdek noktoj je neelĉerpebla 
heroeco, la popolo de Baskio k ĝia glora armeo luk- 
tadis penige kontraŭ densa lavango de italaj, germanaj k marokaj trupoj. 
Amasoj da aeroplanoj eksterlandaj bruligis la herbejojn, la kampojn, la vi- 
laĝojn, masakris virinojn k dispecigis infanojn. Nenio malfortigis la kuraĝon 
de homoj, kiuj promesis al sia digno elverŝi la lastan guton de sango en de- 
fendo de sia libero. Male, ju pli furioza estas la atako de la malamikaro, ju 
pli sovaĝa la ŝtormo de ĝiaj aeroplanoj, ju pli terura la pluvego de obusoj 
de ĝia artilerio, des pli heroeca la volforto de niaj soldatoj, kiuj preferis mil- 
foje morti en la tranĉeoj ol forlasi ilin al la faŝistoj. 

Kiam la tuta mondo povos koni detale tiun heroaĵon, sen precedenco 
en la bataloj de Historio, ĝi ektremos antaŭ la kuraĝo ekzempla. superhoma, 
senmorta, de popolo pacema k laborema, luktanta volonte ĉar ĝi ne volas 
submetiĝi al la forto k al la bruteco de la invadintoj. 

Malkuraĝa aviadilaro, multfoje venkita de la gloraj flugiloj de la Res- 
publiko sub la ĉielo de Madrido, de Andaluzio, de Aragono, ŝirmita de la 
malfacilaĵoj geografiaj, ebligantaj al ĝi la senpunecon, kruelege detruis la 
tutan regionon k provis limigi la lukton al buĉado, en kiu la armeoj apenaŭ 
interkontaktiĝis. La taktiko de teroro senlime funkciis! 

Bilbao estas evakuita, sed Baskio ne estas venkita. Popolo, kiu luktas 
ĝisfine; armeo, kiu kapablas evakui urbon savante per sia sango la tutan 
militmaterialon, protektinte per siaj bajonetoj la eliron de la tuta civila loĝan- 
taro k pretigas sin rezisti k daŭrigi la batalon, meritas gloron k titolon ke ĝi 
estas nevenkebla. En la moderna tempo reviviĝas la priinitiva epokol 

La glora animo de Baskio estas nia fiero. Ĝiaj herooj estas la amataj 
herooj de Hispanio. Ilia sango estas la sango de nia tuta popolo. La hordoj 
de Franko k la fremdlanda soldataĉaro nur povis surpaŝi ruinojn, de ili 
mem faritaj. Nur glacia malpleno k la soleco de la mortintoj akceptadis ilin 
ĉe ilia eniro, ĉar eĉ ne unu basko, eĉ ne unu loĝanto de la urbo restis en 
ĝiaj stratoj. Cent kvin dek mil homojn enloĝigis Bilbao k ĉiuj senescepte, kun 
monolita malamo, preferis forlasi sian laboron, sian hejmon, sian havaĵon, 
ol vivi sub la sprono de sovaĝaj k barbaraj invadistoj. 

La hispana popolo fieras pri Baskio. Se niaj armiloj sin kovris per 
gloro en la manoj de niaj baskaj fratoj, kiu tenas ilin kun pli da kuraĝo ol 
iam ajn, la Respubliko sin sentas pli forta, pli certa k pli decidvola akceli la 
lukton senŝancele ĝis la nedubebla finvenko. 

Bilbao estas plua instigo por ke nia popolo streĉu fortojn en la laboro 
de la ariergardo, oni devas sproni sian batalemon en la frontoj k doni ĉton, 
en alta ofero, por venki en la kruela milito. En nia patrio estos fordetruitaj 
la barbaraj potencoj de la mondo, la malamikoj de la Paco, malgraŭ la sen- 
kuraĝo de kelkaj Demokratioj, rigardantaj senmove la ruinigon de nia lando. 
Tiu sarkasma dogano de la kontrolo taŭgis k taŭgas por certigi al la interve- 
nistoj la senpunismon en la trafiko de ĝiaj korpusoj k de ĝia armilaro. 

Ni estos indaj je tiuj, kiuj falis en Bilbao k de tiuj, kiuj batalis k bata- 
ladas kun tioma kuraĝo k fido. Ni laborados senhalte, ni luktos vigle ĝis 
kiam ni venkos la lastan samlandan malamikon k forpelos el nia lando, aŭ 
enterigos en ĝi, la invadintajn fortojn. 

Por Baskio milfoje glora! Vivu la sendependeco de Hispaniol 

Antaŭen ĝis la definitiva venko! 

LA REGISTARO DE LA RESPUBLIKO 

SPERTO) D E [URNAHSTOJ 

LA FAŜISTOJ TIMAS LA VERON 


Brita preskorespondanto Noel 
Monks meritas insulton de la ebria 
generalo Queipo de Llano. Tiu aĉulo 
diris, ke oni ne povas fidi al la rapor- 
toj de la angla gazetisto. — Mi bone 
konas lin»—asertis la senhonora ge- 
neralo. — «Li estas drinkemulo». 

JK 

Noel Monks respondis: —Ciuj, 
kiuj konas min scias, ke mi neniam, 
en mia tuta vivo, trinkis eĉ guton, 
krom akvo». 

Temas pri la kronikoj de Noel 
Monks okaze de la sisteine scienca 
murdado al la civila loĝantaro en la 
regiono de Bilbao. La jurnalisto de- 
klaris: «La Baska registaro diris al 
mi: —«Iru laŭplaĉe al Gernika, al 
Durango, kien ajn vi volos. Informiĝu 
senĝene. Parolu kun kiu vi deziros. 
Informu poste al la publiko de Lon- 
dono. Ne estos cenzuro por viaj de- 
peŝoj.» Tiel mi faris. Samtempe mi 
memoris pri Malago ĉe kies okupo, 
fare de la invadinta armeo de la inter- 
venistoj, oni malpermesis la eniron 
de la eksterlandaj gazetistoj en la 
urbon. Nur kvar tagojn poste ni povis 
eniri k tiam ni nur povis raporti laŭ 
la kripligaj ordonoj de la konkerintoj. 
Dum la kvar unuaj tagoj, la invadin- 
toj ne volis rigardantojn.» 

Kompreneble. Ili ja ne povis ak- 
cepti vizitantojn ĉar ili celis bruiigi, 
mortpafi, rabadi k fari ĉiuspecajn 
kruelaĵojn. Ili do bezonis ne esti ĝe- 
nataj aŭ malhelpataj per observo de 
scivolemaj vizitantoj el ekstero. 

❖ •> •> 

Oni povas imagi, kion ili faris en 
la unuaj tagoj sen alestantoj, se oni 
atentas pri la raporto sendita de ger- 
mana korespondanto de la Hitlera 
gazeto «Angriff», ; ankorau du mona- 
to/n post ta konkero de Malago. 

)en per kiu farso, parodio de leĝa 
tribunalo, oni ekstermas la «ruĝulojn* 
daŭre k seninterrompe. Aŭskultu: 

«Ni glitas inter la svarma homa- 
maso, kiu atendas. La gvardistoj zor- 
gas pri nova kontingento da «ruĝuloj» 
envicigitaj en la korto, ĉar en Ia ĉam- 
broj ne plu estas loko. Ni supreniras 
k, enirinte en la salonon, ni vidas 
oficiston, leganta akton je akuzo. Li 
legas per monotona voĉo k nombras 


la krimojn kun la nomoj de la kri- 
muloj. Oni ne aŭdas bone, sed ni 
komprenas. Ni scias, ke oni jam legis 
multajn similajn akuzojn dum la tuta 
tago k aliaj sennombraj sekvos ĉiu- 
tage k estis legitaj en la pasintaj 
tagoj. La tribunalo funkcias jam de 
longe k havas antaŭ si larĝan labo- 
ron. Ĝi laboras eksterordinaran 
kromteinpon. La tasko urĝas! 

Nun en la ĉambro, en angulo pa- 
roladas akuzisto aŭ defendanto. Ne 
gravas. Granda aro da ruĝuloj aten- 
das la verdikton».- 

Pri la pledoj de defendanto, la 
raportisto skribis jene: «Cu ili imagas 
serioze, ke oni kredos iliajn vortojn? 
Vane ili klopodas. Spite al ĉio, ni 
estas certaj pri tio, ke Ja akuzitoj estos 
trapafitaj ĉi nokte apud la muroj de 
la tombejo.» 

La raporto de la germana gazeto 
kontinuas kun cinika spleno: 

«Mi iras de unu ai alia ĉambro. 

JK 

Cie la sama sceno. Akuzitoj mort- 
komdamnotaj... Elirante, la kaptitoj 
estas rekondukataj, provizore, en la 
karcerojn. Kelkaj aspektas konfuzite, 
iliaj vizaĝoj estas violkoloraj. Malĝoj- 
miene, kelkaj virinoj k infanoj sin 



Galegio. la ĉarma k milda regiono, absolute 
sub regado de faŝismo, suferas ankoraŭ ĉiu- 
tage ia morton de la plej ftdelaj filoj de tiu 
bonanima popoloel kamparanoj k fiŝkaptistoj 


jetas je iliaj piedoj, plorante senkon- 
sole k poste ili restas en singulta 
lamentado, dum la bruo de la motoroj 
malproksimiĝas k nova grupo da mal- 
liberuloj supreniras Ia marmoran 

ŝtuparon.» )en kia popola kalvario! 

♦> ♦ ♦ 

Sed ĉe la okupo de Malago, estis 
iu gazetisto, ankaŭ angla, Koestler, 
kiu ne obeis la ordonon, ne eniri la 
urbon Li estis korespondanto de 
Neuos Chronicle. 

Li, enmiksiĝinte kun avangardo de 
germanaj k italaj trupoj, penetris fru- 
tempe. Dum tri tagoj li vidis, kiel oni 
murdadis, forrabis, perfortigis; kiel 
oni dezertigis la proletajn kvartalojn... 
La kvaran tagon, la faŝistoj malko- 
vris lin, skribante notojn. Li estis 
tuj kaptita sub danĝero de morto. 

Li prezentis sian kvaliton de neŭ- 
trala jurnalisto. Li ankoraŭ estis tele- 
grafiinta nenion. Nek la interveno de 
la angla konsulo savis lin. Oni enigis 
lin en naŭziga ĉelo de malliberejo. Li 
estis mortkomdamnita, kiel spiono. Li 
ne estis finfine ekzekutata ĉar la aliaj 
ĵurnalistoj, sciiĝinte pri la afero, post 
sia alveno, intervenigis la tutan kon- 
sularon por savi lian vivon. 

La ekzekuto estis prokrastata. Oni 
translokigis lin al Seviljo k tie ree 
enkarcerigata ĝis nun. Generalo 
Queipo volis pafmortigi lin je ĉiuj 
riskoj. Li diris: «— Apenaŭ li estos 
libera, k en sia lando, li raportos 
plendetale siajn travivaĵojn. Nur la 
mortintoj silentas.» 

Sed la faŝistoj ne kuraĝis mortigi 
lin. La brita registaro postulis ener- 
gie, ke la gazetisto estu liberigita. 
Kaj Ii ĵus revenis hejmen terurigite. 

•> •;• v 

La novaĵoj el la faŝista flanko 
devas esti zorge ekzamenataj kun 
suspekto. Ciu el ĝiaj radiostacioj, ciu 
ĵurnalo,la tuta propagandaparatokun 
ĝiaj filioj en eksterlando, estas partoj 
de la kolosa ilaro de mensogado. La 
fremdaj ĵurnalistoj en la ribela teri- 
torio tute rie ĝuas movliberon. Se ili 
ne devenas el faŝistaj ŝtatoj, se ili ne 
estas je la servo de la intervenantaj 
potencoj, se ili ne laŭdas la krimojn 
de la invadanta soldataĉaro, oni kon- 
sideras ilin kiel maldiskretajn, dan- 
ĝerajn, tro babilemajn, raportistojn. 

La faŝistaro do, timas la .veron! 


Politiko de cedoj estas premio por bandito kaj puno por civitano 

LA CEDOJ NE ESTAS EFIKA PUNO! 



En la diplomata teksilo, oni teksas, per fadeno el salivo, blufan ŝtofon pri la volontuloj en nia milito. Italio k 
Germanio, intertempe, varmigas kove la ovojn de novaj, pli vastaj, provokoj. La franca k angla opinio juĝas simple, 
ke la tuja foriro de ĉiuj fremdaj batalantoj estas la sola rimedo por eviti la fulmojn, kiujn, pro la hispana nuna 
situacio, prezentas minace la nigraj nubegoj ŝvebe pendantaj super la socia mozaiko, el kampoj k urboj, de Eŭropo. 

Estas jam saĝe sciate, ke ĝis kiam restados en Hispanio italaj k germanaj soldatoj, Hitler k Mussolini konsi* 
deros kiel «nacian honoron» la helpon al ili, zorgante aku- I 
rate pri skandalaj sukcesoj. Tio signifas nude, ke pliaj kano- 
noj tondros k pliaj aeroplanoj flugos, tra la tero aŭ tra la 
aero de la heroe malfeliĉa lando, por venĝi la viktimojn, fatale 
k nepre falintaj k falontaj, pro sangosoifaj kapricoj. Ju pli da 
homa k milita materialo des pli da bezono ne haltigi la tragikan 
radon de la plej fripona k monstra interveno! 

Oni devas do tuj efektivigi la foriron de ĉiuj germanaj k 
italaj «volontuloj». La hispana legitima Registaro estas preta 
akcepti la samon pri la veraj volontuloj venintaj fervore por 
plenumi konkretajn devojn antifaŝistajn. Tiu foriro estus ebla se 
la juro havus lokon en la modernaj normoj pri lojalaj kompro- 
misoj. Sed nun, kiam la faŝistaj tiranoj ŝveligas gazetarajn k 
radiajn agitadojn, deklarante sankta la aventuron kontraŭ la 
hispana popolo; kiam ili, en plena ekonomia fiasko je la tritika 
fronto—kio kostas preskaŭ mil milionojn da liroj—elspezas 
fabelajn ciferojn liverante, al la ribeluloj, milojn da kanonoj k 
centojn da aviadiloj; la bonanima intereso de Francio estas 
kondamnita al brua fiasko same kiel, en natura sekvo, la ringo 
de konferencoj, konsiloj aŭ platonaj admonoj... 

La franca tezo efikas nun kvazaŭ rekomendo aŭ indiko 
al Mussolini rezigni k perdi la multekostajn klopodojn faritajn 
por sklavigi la hispanojn. Se tiu miraklo okazus, la politika 
morto de 1’ faŝismo internacia estus subita. Ni ja ne povas 
esti tiel naivaj akcepti la solvon per la ŝnuro de tia optimismo. 

Oni povas akcepti ĉion krom tio! Tiranio vere ne sin mortigos! 

La vertikala disfalo de tiu makiavela trabaro okazos 
certe, dum tute neatendita horo, ne jam pro la jonglaj artoj de Francio sed nur pro la kuraĝo k pro la ofero, en 
malŝato al la vivo, de niaj soldatoj preter »la tranĉeoj de niaj frontoj. Unu fojon pli, oni povos prave aserti, 
ke la sola apogo por nia rajto -sankta kolektiva rajtol— estas tiu, kiu venanta internacie glitos glate sur la ebena 
ŝoseo de la tutmonda popola solidareco... Se la cedoj ne estas efika puno, la martelo povas esti definitiva solvo! 


HISTRIONOJ SEN MASKO 

La du principoj—timo k teroro— uzitaj en Eŭropo, 
ĉirkaŭ la hispana milito, solidare kuniĝis por ŝveligi 
katastrofajn rezultatojn. Ambaŭ metodoj same koincidas 
«en la domaĝoj k same respondecas en la drameca 
prologo de Eŭropo k en la apoteoza tragedio de la 
hispana Respubliko. 

Ne validas balbutemaj senkulpigoj! Sen la politiko 
de timo ne estus ebla la politiko de teroro. Sen stulta 
hezitemo en la demokrata flanko ne aperus provokemaj 
fanfaronaĵoj en la faŝista kampo. La fruktoj de erara 
laboro ne decas esti aliaj ol ili nun estas. La Demokratjo 
vindis tro volonte siajn okulojn per tro dika ŝtofo... Ĉu 
oni povis atendi, ke tiu stranga sinteno de cedoj sinsek- 
vaj k daŭraj—deciditaj de tiuj sinjoroj, kiuj ŝajnas agi 
kiel advokatoj niaj—kapablus efiki, sur Italio k Germa- 
nio, kvazaŭ bremsilo en ilia freneza marŝo al imperia- 
listaj celoj? Ĉiuj, kiuj dorlotis tiun iluzion jam ĵus 
ricevis frape la respondon! 

Italio k Germanio, tragikaj ŝtataj histrionoj, forĵetis 
la maskon; ili boje forlasas la Kontrolon k verŝas la 
urinon de sia rikano sur la honorindecon de tiuj reges- 
troj fidantaj, naive aŭ ruze, pri normoj de aventuristoj. 
Ĉiu cedo akuŝis novan postulon; ĉiu demokrata hezito 
sekvigis aŭdacan paŝon dc T faŝismo. Jen do pura poli- 


tiko pri la bona volo, sed per tiu ŝtono la diablo pavi- 
mas la vojon al infero... En ludo tiel grava, la Demokratio 
donacis kondolencojn, ni metis la kadavrojn k intertempe 
la Faŝismo internacia sagace forportis la gajnojn. 

Ĉu la apaĉa konduto de Italio k Germanio, forlasi 
samtempe la Kontrolon—kruela farso je ilia profito—ĉar 
oni ne akceptis kolektivan planon pri mara atako al Va- 
lencio, ne pruvas hele, ke la Faŝismo akceptis postenojn, 
en la Londona Komitato, kiel balancilojn por danĝeraj 
saltoj? Absolute neniu kredas je la submarena pafo 
kontraŭ la ŝipo «Leipzig». La groteska mensogo falas 
laŭ sia propra pezo. Sed, kio grimacas post la komplota 
kurteno? ĉu la intenco eviti plenumi la retiriĝon de 
volontuloj, okaze de vera decido? ĉu la deziro apliki sen 
ombroj la helpon al la ribeluloj? ĉiamaniere, la inter- 
nacia politiko manovras, en ekstrema pinto, kiam la 
hispana milito hurlas en grado plej intensa. 

Nu, bone: kun serena spirito ni pretas elteni rigore 
ĉiujn ŝancojn de nia destino. Ni ripetu vortojn de mal- 
nova konvinko: Nia venko, malgraŭ ĉio, estas certa, 
nun ankoraŭ kun plia fundamentol Nia ofero ne restos 
sen premio. La impona kolekto de niaj moriintoj ne 
estos superflua. Nia ŝtalo ne fleksiĝos sub premo de 
kanajloj. La despotisino, el ĉiuj direktoj, rompos siajn 
ungojn, siajn dentojn k, finfine, siajn ostojn en la mo- 
rala bastiono, citadelo glora, de nia imitinda ekzemplo. 

SOLDATOJ DE POPOLO 


Tiu ĉi vilaĝo ne konis la militon. La milito ja restis 
tie, trans la rivero, kiu dividas la Hispanion de la his- 
panoj je la nova kolonio de Hitler. 

Subite, iun tagon, la vojoj de la vilaĝo ĝemis sub la 
feraĵoj de la ŝarĝaŭtomobiloj plenaj je soldatoj. La sol- 
datoj tenis grizajn bajonetojn k kuntrenis la polvon de 
la tuta milito. Tio estis la Popola Armeo, unu el la 
brakoj de la Popola Armeo, kiu alvenis tien. 

Kaj tuj post ĝia alveno, meze de la placo ekstaris 
unu el la ĉefoj sur veturilo k diris: 

«—Gefratoj! Ni venas defendi vin. La invadintoj 
volas trapasi ĉi tiun lokon, k ni diras, ke ni ilin haltigos. 
Sed estas necese, ke vi kolektive kunhelpu.» 

* * 

Forpasis kvar tagoj. En la placo svarmas la popol- 
amaso. Aperas ĉe la balkono de la vilaĝestrejo unifor- 
moj de armeanoj. Iu komisaro sin turnas al la popolo: 

«—Dankon, kamaradoj! Post kvar tagoj de nia alveno 
en tiu ĉi fronto, mi portas al vi saluton el ĉiuj soldatoj 
de ld divizio, filoj de popolo, kiel vi inem. Tiuj homoj, 
kiuj batalas k mortas por defendi la teron, kiun la 
faŝismo volas forpreni de vi, faris al mi peton: ke mi 
danku vin pro via helpo, sen kiu la soldatoj ne povos 
venki la malamikon, k ke mi diru al la virinoj, ke ili 
estas pretaj morti por konkeri, por vi k por viaj infanoj, 
la pacon, Ia bonstaton k la ĝojon.» 

La virinoj bone komprenas. Ili forviŝas la larmojn 
per tuko. Maljunulino asertas: «Li pravas k parolas kiel 
honesta viro.» Kamparana intuicio neniam eraras! 

* sfc % 

Nun alia viro ekparolas. Li havas profundajn oku- 
lojn k laboristajn manojn, kiuj levas sin super la kapoj 
de la kamparanoj. 

« —Mi venas plenumi mian promeson. Mi diris al vi, 
ke la faŝistoj ne alvenus ĉi tien forpreni vian havaĵon. 
Ili ne nur ne alvenis, sed ili forkuris ses kilometrojn 
malantaŭen.» 

La viroj, aŭskultantaj senmove, rigardas sin reci- 
proke, antaŭ ol aprobi la vortojn de la parolanto. Fine 
ili ekaplaŭdas vigle, per siaj maldelikataj manoj de 
kamparanoj. La milita ĉefo klarigas tiam, kial liaj tru- 
panoj k ĉiuj hispanoj bataladas: 

«—Niaj soldatoj fordonas siajn junajn vivojn por 
konservi la teron de la vilaĝanoj k por doni teron al 
tiuj, kiuj ne ĝin posedis. Ni batalas en tiu ĉi fronto, en 
ĉiuj frontoj, por ke neniu el vi demandu plu al si: «Kion 
mi manĝos morgaŭ?» Nia venko sekurigos vian mor- 
gaŭon k tiun de viaj filoj.» 

Neniam ili estis alparolataj tiele. La parolado 
kontinuas. «—Mi estas laboristo, kiel vi. Mi estis eks- 
pluatata k persekutata. En la tranĉeoj de Hispanio estas 
multaj homoj kiel vi k mi.» 

Nun li informas tiun popolan tribunalon pri la 
armilaro kaptita al la malamikoj dum kvar tagoj: dekok 
mitraliloj, cent kvindek fusiloj kun okdek mil kugloj... 
La kamparanoj aprobas kun ĝoja mieno. 

«—En tiu sukceso, vi havas grandan parton. Mi ree 
dankas vin. Vi havigis al ni virojn por fortikigi la kon- 


keritan teritorion. Viaj filinoj aranĝis la lernejon, kie ni 
instalis la hospitalon k vi ĉiuj, virinoj, alkuris apud la 
vunditoj kun lakto en la kruĉoj k kestoj kun ovoj. 
Dankon al ĉiuj k speciale al tiu virino, kiu ne havante 
ion por donaci, venis kun malplena glaso en sia mano 

dirante «al vi, ĝi povas utili!» 

* * * 

En la placo regas densa silentego. La viroj—knaboj 
k maljunuloj—al si konsultas la impresojn per rigardoj. 
La virinoj ekploras kun stranga emocio. La oficiro 
daŭrigas sian paroladon. 

«—Via ekzemplo estas bonega. La soidatoj de la 
popolo batalas, mano en mano, kun ariergardo. Sen 
ariergardo ne ekzistas armeo. Ni devas venki, ĉiuj. La 
homoj ĉe la frontoj k tiuj, kiuj restis hejme, laborante. 
Kiam ni atingos la finvenkon, alvenos la feliĉa vivo k 
ĉiu filo demandos al sia patro: «Kion vi faris por helpi 
al la milita triumfo?» Ĉiu el ni bezonos respondi tiam, 
k ni devas havi konvinkan respondon. Kelkaj diros, ke 
ili batalis en la tranĉeoj k vidis fali siajn plej amatajn 
fratojn; aliaj respondos, ke ili plenumis sian devon 
laborante energie en la ariergardo, por ke nenio manku 
en la batalfronto. Sed estos iu, kiu ne scios kion res- 
pondi. Kaj tiam la filo, kiu ne ricevos respondon, turnos 
la dorson al sia patro, k li agos juste.» 

Aŭdiĝas sonorilo de ambulanco k la amaso dispar- 
tiĝas por havigi al ĝi trairejon. Kun flustraj lamentoj, la 
virinoj ekpasas post la ambulanco. Momente, ili haltas 
pro la voĉo de la ĉefarmeano, kiu krias: «Tiuj vunditoj 
estas nia revolucia fiero!». 

♦ * * 

La kamparanoj aplaŭdas k vivuas la Respublikon. 
Ili komprenis ĉion klare, ĉion, kio estas malklara nur 
por tiuj, kiuj ne volas kompreni. 

La soldatoj de la Popola Armeo parolis al la po- 
polo, el kiu ili devenas. Kaj la popolo jesas, ĝi apro- 
bas, ĝi atestas, ke tio estas kion ĝi volas k ke ĝi sub- 
tenos tiun entreprenon por firme masoni la venkon. 

Tuj, aro da vilaĝanoj kuras sin proponi por helpo. 
Ili iras decide dirante, ke ili volas partopreni la forti- 
kigan laboron. Kun senkondiĉa fervoro... 

Kaj tiuj, kiuj plej entuziasme k kun pli da espero 
krias, estas junaj knabetoj, dek- k dekdu-jaraj. Ili gaje 
vivuas la Respublikon, la Popolarmeon k la Socialismon. 

J. IZCARAY 


TEKNIKO PRI ABOMENO 

La plej malnova milita revuo en Germanio «Militar 
Wochenblatt* traktas la temon pri bombardadoj al mal- 
fermaj urboj dirante: 

«Neniu ŝtato nun rezignus bombardadi malfermajn 
urbojn. ĉis nun, tio estis kontraŭa al homaj rajtoj k oni 
ne intencis tion fari, ĉar praktike, tiu teritorio estis 
neatakebla; sed la moderna tekniko kreis la aviadilojn, 
per kiuj oni povas ataki la ekonomion de 1' malamiko 
en la ariergardo. 

La «milito kompleta» estas io pli granda ol milito 
inter armeoj; ĝi estas milito inter popoloj k tuŝas ne nur 
la militajn fortojn sed ankaŭ la civilan loĝantaron k 
la ekonomiajn fortojn. 

La milito nun estas ekonomia k ĝi minacas, per mal- 
sato,civilan loĝantaron,ne priatentante sekson nekaĝon. 

Tiu milito estas proporcia al granda nivelo de nia 
civilizo.» Oni povas jam dubi ĉu faŝistoj estas homoj... 

PLENA SUKCESO 


Estis la unua numero de la nederlandlingva POPOLA FRONTO kies 
eldono de mil ekzempleroj rapide elĉerpiĝis. jam aperis la dua nume- 
ro kun du mil ekzempleroj k sitnila bona akcepto. Kiam la vojo estas 
ĝusta eĉ la horizonto kreskas... 

Kiu lando sekvos en vico la ekzemplon de Nederlando? 




PROLETHI DE Cllll LANOOI. UNUICU VIN! 


La okazajoj en la eŭropa pano- 
ramo sin sekvas tiel rapide, kiel sce- 
noj sur ekrano. Tial ni ne scias, ĉu 
niaj komentarioj estos aŭ ne aktualaj, 
kiam tiu ĉi numero de POPOLA 
FRONTO trafos niajn legantojn. 

La komplezema politiko de cedoj, 
ĝentileco, toleremo k hezito, farita de 
Britio al la diktaturoj, kondukis la 
demokratiojn al vojkruciĝo. Eŭropo 
sin trovas hodiaŭ ĉe rando de abis- 
mo. Se ĝenerala kolizio ne jam eks- 
plodis, tio estas ĉar en la jaro 1918. 
finiĝis la mondmilito, kies ripetiĝon 
timas ĉiuj, krom la faŝistaj ŝtatoj. Sed 
oni devas akcepti, ke en la jaro 1914. 
neestis pligravaj motivoj por komenci 
militon ol nuntempe, k ke la hodiaŭa 
situacio estas ekstreme danĝera. 

Ni fieras pri tio, ke ni ne kulpas 
Dri ĝi La kulpuloj estas tiuj, kiuj 
blokadis nin per absurdaj embargoj 
k kontrolo; tiuj, kiuj favoris Frankon 
per izoligo k bojkoto al nia legitima 
popola Registaro. 

Ni scias, ekde la komenco, ke la 
Kontrolo estis pulvejo, kies meĉon 
bruligus la faŝistoj, se necese, en 
oportuna momento. Se Hitler k Mus- 
solini akceptis ĝin, post longa disku- 
tado, dum kiuili elŝipigis en Hispanio 
trupojn k armilaron, tio estis ĉar ili 
erare kredis, ke la kontingentoj da 
soldatoj k militmaterialo, havigita al 
la ribeluloj, sufiĉus por venki Sed la 
tempo forpasis k Franko ne sukcesis. 

Per ĉantaĝaj incidentoj, oni pro- 
vokis komplikojn k prokrastojn, ce- 
lantaj: 1) eviti elirigon al siaj sol- 
datoj k 2) ampleksigi la alsendon de 
novaj «volontuloj» k armiloj. 

Kreskantaj postuloj de Mussolini 
k Hitler okazigis, ke la Ne-Interveno 
fakte krevis. La sekvojn de tiu decido 
de la faŝistoj, forlasi la Konirolon, oni 
povas facile diveni. Ili agos konsek- 
vence kun siaj platioj. Ili ĝis nun 
militis kontraŭ ni,ŝirmite de la Akordo 
pri Ne-Interveno k protektite de la 
Kontrolo. De nun, ilia partopreno en 
la milito heliĝos eĉ por la blinduloj. 
Ni estas pretaj alfronti ĉiujn eventojn. 

Sed, flanke de la t.n. Demokratioj, 
kio okazos? Ne gravas al tti la sin- 
teno, kiun la cedemaj registaroj adop- 
tos. Nia disreviĝo tiurilate estas, jam 
delonge, absoluta. Ni scias, ke ili 
agos atentante ekskluzive al sia inte- 
reso, al la intereso de la kapitalismo, 
kiun ili servas k ĵaluze defendas. 


Nia sola espero estas alfiksita en 
la konscio de la laboristoj de la 
mondo. A1 ili ni nin turnas, en ne 
angora, sed vigla alvoko, dum decida 
k grava horo por nia lukto, memo- 
rigante al ili, ke nia sorto estas ilia 
sorto, ke nia venko estas ilia venko k 
ke nia batalo estas ĉies batalo por la 


O libero k la estonto de la tutmonda 
proletaro. Ni nur al ili povas jam fidi 
k ni krias: «Proletoj de ĉiuj landoj, 
unuigu vin, por via savol». 

Se la demokratoj k la laboristaro 
—la amasoj—en la mondo plenumas 
sian solidaran devon efike, kiel ni 
plenumadas senlace la nian, la tre 
frenezaj gvidistoj de la eŭropa Faŝis- 
mo fiaskos nepre. Se ne, aliaj popoloj 
spertos tre baldaŭ en sia karno nian 
suferadon k nian doloron. Kaj sukce- 
santa Faŝismo furiozos venke en Eŭ- 
ropo senrimede. La makulo de tiu 
honto eterne estus kota stampo sur 
la laborista klaso. En viaj manoj es- 
tas nun via propra destinol La ŝanco, 
por feliĉo aŭ por angoro, dependas 
de la helpo, kiun vi donos al hispana 
popolo interne ja de via lando mem. 

SAGETOJ TRA INGIDENTOJ 


• La incidenton pri la kirasŝipo «Deutschland *, oni forprenis 
al ekzameno de la Londona Komitato k ĝi estis priiraktata de la 
«kvaro* da potencoj. En tiu konferenco, Germanio sukcesis trudi sian 
tezon pri la rajto al sindefendo, okaze de atako. 

Tuj post la interkonsento, okazas «nova incidento» kun la ŝipo 
«Leipzig». Germanio, apogite de Italio, postulas punagadon per minaca pa- 
rado de ŝiparo antaŭ Valencio . La efiko de tiu postulo estis rompiĝo de la 
sistemo de Kontrolo. 

• Post tiu incidento, «tria incidento» ŝprucus baldaŭ. Tiam Germanio, kiu 
ruze submetis la aferon pri «Leipzig* al siaj tri kunuloj, alprenus memdecidon 
k «sin defendus» kontraŭ la urboj de la lojala marbordo. 

Incidentoj «made in Germany»! 

9 La interŝanĝo de komunikoj inter Franko k Mussolini pri la konkero de 
Bilbao estas signifoplena pruvo pri la senlima k senkaŝa kunlaborado de la 
Romaj lupidoj al la «naciista» entrepreno en Hispanio. 

Tamen, sinjoro F.den pripensis la kreadon de Komitato por enketi surloke 
pri la invado. Jes! Eksperimento pri komitatismo bolis... 

Eslu nomata nova komitato, kiu siavice nasku sub-komitaton. Kaj tiu lasta 
povas akuŝi «kvarpotencan» komitateton. lnlertempe la somerferioj devigos 
komitatanojn k sub-komitatanojn, prokrasti la kunsidojn ĝis la aŭtuno. 

Tiam, eble la afero estos memsolvita sen embaraso por la gravaj ŝlalviroj 
de Anglio. Povas esti, ke la hispanaro elĉerpiĝos pro sinsekvaj «incidentoj », 
kiel tiu de Almerio, kun riverencoj por la piratoj! 

• La malprudentaj paroloj de Admiralo Raeder, okaze de la enlerigo en Ger- 
manio al la kadavroj de la ŝipanoj de «Deutschland», subile montris, al la tuta 
mondo, la veran karakteron de la «incidento» k ĝian genezon, pruvante, ke 
estas la germana ŝipo, kiu atakis niajn aeroplanojn. 

Tiu senhonta deklaro kaŭzis malagrablan surprizon en Brilio. Ne ĉar Ia 
angloj ne konis la veron. kompreneble, sed ĉar ne eslas dece fari liajn cini- 
kajn deklarojn, kiuj endanĝerigas la sanon de la Ne-lnlerveno. 

Kaj sinjoro Eden zorgas atente pri ĝia farto... 

• Ĝentila, la Brita Registaro jus invitis la germanan ministron Von Neuralh 
viziti Londonon, kie li estus afable gastigata. 

Sen malico oni povas konjekti, ke oni estus provanta konvinki lin pri tio, 
ke estas pli sanige por la interesoj germanaj, lurniri en la orbito de la angla 
influo ol ĉirkaŭ la akso Romo - Berlino. 

Kaj jen! Subite Von Neuralh rifuzas veturi al Londono. Cu, pro tio ke fa- 
linte Bilbao, la sinteno de la germana regnestro aliiĝis? 

Ne! Tio ja estas simpla koincido. Nova «incidento». 

• Lasta incidenio. Neatendite (por la naivuloj) la faŝistaj potencoj, post sia 
konstanta ne-observado al la reguloj de la Konlrolo, trovis pretekston por la 
definitiva sabotado, per forlaso de la fiaskinta sistemo. 

Tiu decido povas kaŭzi la malaperon de la Akordo pri Ne-Interveno. Sed 
provizore taŭgos por ke la italaj k germanaj ŝipoj transporlu en Hispanion no- 
vajn diviziojn, novajn aeroplanojn, novajn maŝinpafilojn, k. t. p. 

Intertempe, sinjoro Eden serioze sin okupas por venigi foririntojn al plua 
kunlaborado... Kredeble, li sukcesos, post kelkaj seinajnoj de interdiskutado, 
dum kiuj la elŝipiĝo de homoj k de materialo estos abunda. Niaflanke, ni res- 
tados severe kontrolataj de niaj amikoj Anglio k Francio. 

Evidente, la klopodoj de Ia Demokratio por la Paco estas dankindaj! 

POPOLA FRONTO 

POPOLA REFERENDUMO 


Kicl balota simpatio al nia lukto, cn la cspcrantista mondo, 
cstas via kortuŝa, senlaca, financa subtcno al nia gazeto. 
Nun, kiam multaj gvidantoj fuŝas siajn dcvojn, vi, honesta 
cro cl popolo, estu fiera abligi al Esperanto ludi la rolon 
plej noblan k plej utilan por lingvo internacia... 


ĜENERALA INTERNACIA ADRESO 
nur por mono 

GUSTAVE FARENC 

53, Rue Brise-Pain 
Poŝiĉekkonio 13944 Orleans 
ORLEANS (Loirel) FRANCIO 


NEDERLANDA ADRESO 

nur por mono oc holandanoj 

PETRO van der PLANK 

Van Speijkslraat, 48-1 
poŝtĝiro 245542 

AMSTERDAM W. Nederlando 


ANGLIO.—K-do O. MELTON.—23 Fowler Str. Nechells. BIRMINGHAM 7 

SVEDIO.— ARBETAR ESPERANTISTEN.—Barnhusgatan 8 6. g. n. b., 

Poŝlĝiro n.° 55411. STOCKHOLM 

BELGIO. — K-do M. DELFORGE. — 35, Rue de Heigne, 

Poŝtĝiro 199106, CHARLEROI 

REDAKCIA ADRESO POR ĈlO ALlA 

POPOLA FRONTO —Mar, 25, Valencia (Hispanio) 


s 

s 

s 

s 


K 


I 

ŝ 

ŝ 

s 

ŝ 

i 


>/ > /> / s J J / 


rsl 1 A MUNICIO 

Valencia esperantistaro.. 

49‘95 

ploj 

J. C. —Kordoba fronto . . 

25 

» 

Grupo Nova Sento.- Barce- 
Iona. 

12 

» 

A. R - —Madrid. 

5 

> 

P. B. Madrid. 

10 

» 

M. - Castuera. 

10 

£ 

S. O.—Doncaster. 

. 10 

ŝil. 

A. W. G. — Stapleford. . . 

5 

» 

C. J, —Scunlhorpe .... 

4 6 

» 

W. —Covenlry. 

5 

1 

P.—Birmingham. 

1 '6 

» 

L. P.—Toulon. 

50 

fr. fk 

P. G. — Rougville. . . . . 

10 

» 

H. D. k F. P. — Tallin. . . 

25 

» 

J. E.—Sallaumines. . . . 

10 

» 

J. L. —Marseille. .... 

10 

» 

V. R, G. - Paris. 

10 

» 

Esp. Klubo F. P. — Hradec 
Kralove. 

75‘76 

» 

H. H.-Wetzwalde. 

1515 

» 

P. Z. H. — Svendborg. . . 

20 

» 

S. P. —Fes Ville Nouvelle.. 

25 

> 

A. L.—Kungsor, .... 

26 

» 

A. B.—Kybartai. 

65 

» 

A. W.--Aarlus. 

50 

> 

R. B.—Plzen Letna. . . . 

25‘76 

» 

A. P.-Parnu. 

29‘76 

» 

Lumo de Esp. —Peiping 
(Ĉinio) . 

1C0 

» 

C. P. -Vaulx cn Vdin. . . 

10 

» 

G. P. - Kasba Tadia. . . . 

10 

» 

Lab. Esperantisfoj. — Nynas- 
hamm. 

39‘52 

» 

R. B. — Plzen Lctna. . . . 

56‘82 

» 

G. —Saint Aignau. 

5 

» 

Kolekio en 1 P E-kunv.— 
Meckelen. 

11‘66 

» 

P. B, — Montrouge. . . . 

15 

» 

). V.—Monlrouge. 

15 

» 

E. L —Argenteuil. 

20 

» 

Groupe Esp. Lannemeza- 
nais. 

100 

» 

E1 Hitlerio. 

15 

» 

R. B. —Pozoblanco. . . . 

25 

ploj. 

A. N. - Arnhem. 

10 

r JQ 

CL 

• 

G.'S. - Schoorl. 

1 

INFORMEJO 

ONI INFORMAS, KB 

K-do. Sotero Perez eslas nun en Popola 
Militlernejo Lia adreso estas: Escuela 
Popular de Guerra. Paterna (Valencia). 

ONI SCIVOLAS PRI 

K-do. Leopoldo Soler, de Cocentainn. Oni 
demandas pri lia farto k nuna adreso. 

K-do. Felix Galland, veninta el urbeto Bou- 
dry (Svisio). Batalenlo en Internacia Bri- 
gado. Lia laste konata loĝejo, en Janu- 
aro, eslis Murcia. 

K-do. Enrique Martin Rubi. kiu loĝis en Ta- 
rrasa, str. Arquimedes 128, kredeble li 
trovigis en Aragona batalfronto fine de 
lasta jaro. 

AVIZO AI ĉiuj esperanlistoj de la lnter- 
cia Brigado. Pro foriro de K do. J. Disko, 
de nun bonvolu vin turni por starigo de 
esp. rilatoj al 

K~no HANS NARTENS 

S. R. L, 20, E—Plaza Altozano 

ALBACETE (Hispanio) 

LASTA HORO 

La lojala armco cn la Nordo, cn 
si«j novaj linioj, cstas prcta ncbuligi 
la «gloron» dc la invadintoj. 

En la scktoroj apudaj al Madrido, 
la malamiko pruvis atakon k riccvis 
trafajn batojn. En Aragonaj frontoj, 
niaj pozicioj pliboniĝas por gravaj 
operacioj cn tiu okcidenta parto. 

w/j/Ar//s//s//s//* '*//*//*//*, j:/j//jy/j/y<^\. v \ 

KORESPONDADO 

Atentante la insistajn petoin de multaj 
amikoj, ni ĵus decidis pruve malfermi publi- 
kan fakon pri korespondado por ebligi rek- 
lajn rilatojn inter la legantaro. 

Por venon ta n u mero ni akceptas jam 
. anoncetojn je simpla trilinia amplekso laŭ 
unika tanfo de 4 fr. frankoj aŭ egalvaloro 
sendita al unu el niaj agentoj. 

Kvin mil ekzempleroj, Ira ĉiuj landoj de 
la tula mondo. estas garantio ke viaj deziroj 
trafos multajn pliajn milojn da okuloj Sove- 
tianoj sendu la pagon al C. K. de S. E. U. 


POPOLFRONTA LETERUJO 

A. P.—Parnu—Ni notas vian indikon pr> 
la kvanto da ekzempleroj sendotaj. Pri la 
celero de via skribaĵo, ni taŭeble plenumos 
viajn dezirojn. Sinceran dankon pro viaj ko- 
regaj esprimoj! 

S. D — Alcaracejos—Aparte ni informas 
vin pri k-do. S. P. Ni ekspedis al vi ekzem- 
pleron de la laste ricevita n.° de Ĉ. H. Gra- 
matikon ni oportune jam sendis a! via fian- 
ĉino. Ni ĝojus, revidi vin baldaŭ. 

Esp. Klubo—Hradec Kralove — Ni dankas 
vin pro la ĵus alprenita decido koncerne 
nin. Ni sendos po unu ekzemplero de ĉiu 
aperinta numero krom de tiuj. kiuj elĉerpi- 
ĝis. Generalo Mangada vivas k plenumadas 
sian devon senhezite 

C. M. C. - Porl Said - Ne gravas la sumo. 
kiun vi sendos. Ni devigas neniun leganton 
monhelpi nin. Tio estas laŭpova k lule li- 
bervola donaco, kiun ni dankas eĉ se ĝi esta 
eta sumo. Akceptu dankon pro viajn afablaj 
vorloj! 

H. O. — Stockholm —■ Ni tre multe ŝatas 
vian leieron. Viaj pensoj estas absoluie tra- 
faj. Ĉies hezitemo permesis la nunan stalon. 
Ekzistas pii da solidaro inter la faŝismoj ol 
inter la demokratioj. Ĉion alian ni bone no- 
tis. Ni informas vin, ke nia k do. R Kiles 
aliĝis la Armeon antaŭ kelkaj tagoj. 

J. B — London — Viaj konstantaj «gutoj*. 
kara kamarado. estas danke akceplataj. 
Amikan saluton! 

H. C. S.— Amsterdam - Dankon pro la 
specimeno de sprita karteto pri funebro, 
okaze de balota fiasko de N. S. B. sed. 
kredu al ni, ne lemas pri ŝeica afero. Ni ĉi 
tie ankaŭ primokis Ia danĝeron, iam en la 
fruaj tempoj, kiam minaco ŝajnis al ni ridiga 
bombasto. Ne forgesu, ke ĝi ne estas nacia 
forto, sed internacia komploto. Ne dubu do 
pri lio, ke via N. S. B. eslas movado ankaŭ 
subtenata de la eksterlanda faŝismo. 

J. L. - Pouy—Alle ni taksas viajn klopo- 
dojn rilate al Informa Servo pri Esperanto. 
Vian tre favoran opinion, koncerne al nia 
iaboro. ni bone atentas k ĝi instigns nin 
daŭrigi nian iaskon senlace k honeste, kiel 
ĝis nun. 

G. N. — Stockolm —Via Ietcro kortuŝis nin 
kamarado. Ni estimas Ire sincere vian labo- 
radon k korcspondas kore al viaj sentoj. 

J. W. D.—Victoria — Danke ni legis vian 
estimaian leteron. ĉojigis nin la gazetel- 
tranĉaĵo, pruvanta la intereson k bonvolon 
al nia tragedio. 

LEA-NA. — New V’ork—Ni noias ĉiujn ko- 
munikojn de k-do. Bonesper per leiero, 
9. 6. 37. 

L. van E — Dordrecht- Ni enketas pri via 
korespondinto. Koncerne vian alian peion, 
ni ne povas komplezi vin ĉar por la P. M. ni 
jam havas delonge aniaŭfiksitajn kompro- 
misojn. Dankon pro la R. K! 

Radiko - Zagreb. Ni kordankas vian salut- 
leieron, kiu esprimas vian solidarecon. 

D. F. - London - Rilate al via ŝatala letero 
ni respondas: Ĉio. kion vi sendos por la 
k doj. de la lnternacia Brigado pere de ni, 
certe trafos ilin. Antaŭdankon! Ni aperigos 
en P. F. kiel eble plej baldaŭ, arlikolon pri 
la temo, kiu inieresas vin. La respondo de 
Bernard Shaw estis, bedaŭrinde, ĝusia. Ni 
provos kontentigi vin pri via peto. 

J. R. — Novy - Bohumin — Se eble, pro la 
manko de spaco k ĉiam reslinta materialo, 
ni lokitros vian poemeton en estonta nu- 
mero de P. F. Ni ĉiel sendas al vi koran 
dankon, pro ĝi k pro via letero. 

Lumo de Esp. - Peiping — Via donaco. el 
malproksima Ĉinio, suferanfa ankaŭ akrajn 
dolorojn, estas emocia. El efika vidpunklo, 
tio pruvos ke inier la esperantistaj popola- 
noj ekzistas pli praktika solidareco ol en 
aliaj tendoj de la ĝenerala popolo. Por ni 
ambaŭ estas komuna la sama batalo! 

Al sendintoj de antaŭaj numeroj - Ni dan- 
kas fervore la amikojn, kiuj atenlis la peton 
pri elĉerpitaj numeroj. Sufiĉe jam! 


Prescjo de J. Olmos, Alicante, 35, Valencia 








































